SEBUAH SIRI ASLI NETFLIX
Apabila armada Sepanyol menghamburkan kekayaannya
berdekatan pantai Florida,
lanun-lanun Caribbean mengautnya.
Kita akan jadi kaya-raya tak terhingga.
Pangkalan kecil mereka di Nassau
menjadi pekan pesat membangun.
Pekan ini diuruskan oleh Flying Gang Benjamin Hornigold,
"Black Sam" Bellamy,
Paulsgrave Williams,
dan anggota terbarunya, Edward Thatch,
yang bakal dikenali sebagai Blackbeard.
Tapi dalam dunia yang kejam ini,
kesetiaan sukar dicari.
Kesetiaan memang sesuatu yang pelik.
Boleh berubah sebab wang.
Kapten Henry Jennings,
lanun kelas atasan,
merupakan musuh ketat Hornigold.
Bukan kesetiaan antara satu sama lain saja yang diuji.
Mereka jadi kaya dengan menyerang kapal Sepanyol.
Tapi apabila perang dengan Sepanyol tamat pada tahun 1714…
lanun-lanun British ini
melawan pemerintah mereka.
Pergi mampuslah Raja George yang tak guna itu.
Kapal dagang England berdagang komoditi yang amat berharga,
yang digelar "emas hitam".
Iaitu berdagang hamba.
Kamu bukan lagi hamba!
Kamu kini di bawah undang-undang lanun!
Bagi ramai hamba, ini bermaksud kebebasan.
Tapi, jika cari masalah dengan pedagang hamba yang berkuasa…
tanggung sendiri akibatnya.
Aku nak mereka mati!
Empayar akan menyerang balik.
Kapten Henry Jennings sedang lari daripada Kerajaan Inggeris.
Dia telah mengancam keamanan dengan merompak kapal Sepanyol.
Kita tengah seronok tadi.
Dia terpaksa berlindung di sarang lanun Hornigold.
Sudah, Edward. Kita kena bermurah hati.
Helo, Henry. Selamat datang ke Nassau.
Orang suruhan kau pun ada.
Takkan aku nak buat semua sendiri?
Jennings dan Hornigold merupakan privatir semasa perang.
Kedua-duanya diupah oleh Archibald Hamilton
untuk menjaga Jamaica.
Tapi latar belakang sosial mereka agak berbeza.
Henry Jennings ialah pemilik ladang yang terletak di Jamaica,
dan memandang rendah Hornigold, yang dianggap kelasi selekeh.
Mestilah janggal apabila Jennings menjadi penghuni Nassau sepenuhnya,
kerana Hornigold ialah pengasas pekan lanun itu.
Mereka melambangkan dua pengaruh dan puak yang bersaing.
Kawal dia, okey?
Ini tempat elok.
Aku tak nak dia buat hal.
Aku dengar kau diburu, kapten.
Mesti sakit hati.
Terpaksa bersembunyi di sini dengan orang macam kami.
Paulsgrave Williams dan "Black Sam" Bellamy
pernah jadi anak kapal Jennings…
Jangan.
Tolonglah!
Tapi Bellamy tidak dapat menerima cara kejam lanun Jennings…
Jangan!
Aku akan cakap! Berhenti!
…dan bertukar pihak
kepada Flying Gang milik Hornigold.
Bawa anjing kau jalan-jalan.
Bagi dia tulang.
Kau memang nak kena!
Jangan kau berani.
Thatch.
Lebih baik kau suruh kawan kau…
berundur.
Caesar bebas buat apa dia suka.
Jika dia nak kelar leher kau…
aku akan tolong mop lantai nanti.
Jennings dan Hornigold sedar yang mereka dan puak mereka
memerlukan republik lanun untuk berjaya,
dan itu bermakna mereka perlu bekerjasama walau tak rela.
Perikatan ini tidak kukuh.
Kesetiaan sukar dicari.
Malah mudah hilang.
Kesetiaan Hornigold kepada Kerajaan Inggeris
tidak dimiliki semua anak kapalnya.
Kesetiaan memang benda pelik.
Ia boleh berubah sebab wang.
Aku dengar orang-orang kau tak setuju
tidak merompak kapal Inggeris.
Malah, ada yang mahu menyertai si Bellamy ini…
yang tiada masalah melakukannya.
Selama lebih seratus tahun,
lanun Inggeris hanya menyerang musuh-musuh England,
sama ada kapal Sepanyol atau Portugis.
Pada 1713 hingga 1719, buat pertama kalinya,
lanun Inggeris mula menyerang kapal Inggeris.
Disebabkan Hornigold
memegang kedudukan dominan dalam komuniti ini,
dia agak biasa dengan budaya lanun ketika itu.
Dia cuba sedaya-upaya untuk tidak menyasarkan kapal British…
kerana dia pernah jadi privatir.
Aku tak nak serang kapal British.
Aku orang Inggeris.
walaupun itu tiada makna.
Bellamy tidak mempunyai pendirian sama.
Mereka mahu agar mana-mana kapal dagang boleh diserang
jika ada peluang.
Raja British yang baru ialah seorang Jerman,
George I.
Dia tidak berbahasa Inggeris pun.
Pergi mampuslah England
dan si tak guna yang mereka tabalkan sebagai raja itu.
Mereka tak pedulikan kita di sini.
Tak pernah pun! Mereka cuba mahukan wang.
Apa yang si Paulsgrave ini cuba katakan, dengan hormatnya,
kami akan serang semua.
Walaupun ia mengibarkan bendera Union Jack.
Kita kena hati-hati dengan dia.
Spesies paling berbahaya?
Tapi paling seronok.
Anne Bonny,
yang bakal menjadi lanun wanita paling terkenal…
ada motifnya tersendiri terhadap pihak Inggeris.
Sebagai orang Katolik Ireland,
dia tidak perlu setia
kepada penindas tanah airnya yang bermazhab Protestan.
Lelaki ambil apa mereka mahu…
bila-bila mereka mahu.
Mereka mencuri.
Mereka menipu.
Mereka membunuh dan saling mengkhianati.
Jika kau lemah…
seseorang akan selinap masuk,
setubuhi kau,
dan kelar leher kau.
Apa yang kau nak?
Aku cuma nak cari kekayaan,
dan balik ke England sebagai orang kaya.
England? Kau mahu pulang ke tempat sejuk dan selalu hujan itu?
Kepada raja dan undang-undang,
serta cukainya?
Tiada siapa di tempat teruk itu yang pedulikan kau.
Kalau aku, aku akan jadi lanun seumur hidup aku
dan bunuh sesiapa yang cuba halang aku.
Kau tahu tak…
aku suka Nassau.
Tapi suatu hari nanti…
mereka akan datang buru kita.
Tidak lama selepas itu, kesetiaan Hornigold kepada England diuji.
Itu kapal dagang.
Apabila peluang untuk menawan kapal Inggeris muncul,
Hornigold membantah, dia tak mahu lakukannya.
Lantaklah dia.
Bellamy? Tiada masalah.
Kibarkan bendera hitam!
Sebab ini membolehkan mereka untuk jadi lebih kaya.
Hornigold terlalu banyak larangan.
Kejayaan Bellamy menjejaskan kedudukan Hornigold di mata anak kapalnya.
Perkara yang biasanya dilihat sebagai pemberontakan,
jika di kapal dagang mahupun kapal tentera laut,
tidak dilihat begitu oleh lanun.
Memang diketahui bahawa ada demokrasi di atas kapal lanun.
Tapi ramai salah faham betapa mendalamnya ia.
Setiap orang boleh undi, tak kira siapa.
Jika anak kapal merasakan yang kaptennya kurang keberanian atau strategi,
mereka boleh buang dia dan lantik kapten baru.
Leftenan Hornigold yang dipercayai, Edward Thatch,
mengadakan pengundian.
Jadi, semua setuju?
Puas hati dengan keputusan kamu?
Baiklah.
Bellamy memberikan inspirasi kepada mereka
dan mengatakan yang mana-mana kapal boleh dirompak…
dan itu menarik minat ramai lanun.
Kau patut pergi, Henry.
Ikut Bellamy. Dia bagus.
Dia akan jaga kau.
Mereka dah undi.
Apa keputusan mereka?
Mereka nak Bellamy jadi kapten…
dan Williams jadi jurumudinya.
Walaupun disayangi dan dihormati, Hornigold kalah undi
sebanyak dua per tiga
dan dengan hormatnya diminta berundur,
dan tidak lagi mengetuai armada.
Kau pula?
Kami ikut kau, kawan.
Kita sering membayangkan lanun sebagai orang yang tiada undang-undang
dan hanya setia kepada diri sendiri.
Jadi, memang mengejutkan apabila kita melihat kesetiaan,
seperti yang diterima Hornigold.
Aku takkan lupa ini.
Aku akan cari kapal…
dan jadikan kau kapten.
Kita akan jadi kuasa hebat.
Aku akan pastikan.
Hornigold selesa bersama Anne Bonny.
Anne jadi lanun untuk lari daripada masa silamnya.
Suami kau, James…
- Dia kisah tak kau… - James pengecut.
Aku tak patut kahwini dia.
- Kau memang tak pedulikan lelaki ya? - Lelaki ada gunanya.
Tapi kebanyakannya lemah.
Ayah aku lemah.
Aku anak luar nikah hasil hubungannya dengan orang gaji.
Dia tak buang kami.
Tidak.
Dia besarkan aku sebagai budak lelaki,
di depan isterinya.
Dia bawa aku ke dalam keluarga sebagai kerani mudanya.
Tak lama selepas itu, isterinya dapat tahu.
Dia tinggalkan isterinya…
bawa aku dan ibu aku ke Amerika untuk mulakan hidup baru.
Dia berniaga dan jadi lebih kaya daripada semasa dia jadi peguam.
Dia ketua sebuah estet yang maju
dan Anne, sejak umur 12 tahun, menjadi pentadbir estet itu.
Ibunya meninggal dunia tak lama selepas mereka pindah ke koloni Amerika.
Kemudian aku baligh.
Nalurinya tidak menghalang dia daripada meniduri aku.
Kemudian aku jumpa James.
Aku ingat dia jalan keluar aku.
Tapi dia cuma perangkap.
Macam semua lelaki.
Legenda Sam Bellamy makin tersebar.
Dia kini dikenali sebagai Black Sam
kerana rambutnya berwarna hitam.
Dia seorang pakar taktik marin.
Dia berani, inovatif, dan kadangkala tiada rasa takut.
Manifes kau, pergi ambil cepat.
Kita dapat rasa berdasarkan
caranya menyerang kapal-kapal,
yang dia hendak mencapai sesuatu dengan cepat.
Sesuatu itu ialah kekasih hidupnya,
Mary Hallett, wanita yang dia janji akan kahwini
dan kini ibu kepada anaknya.
Ketika itu, dia telah dibuang ibu bapanya
kerana rasa malu.
Anak luar nikah. Menjijikkan. Jadi, dia sembunyikan bayinya.
Tapi apabila ada kehidupan, ada harapan.
Black Sam sedang menunaikan janjinya untuk pulang sebagai orang kaya.
"Lanun terkenal, Samuel Bellamy,
telah menawan dan merompak kapal Morningstar
berdekatan Cape Cod."
"Banyak emas telah dirampas, berserta barangan berharga daripada penumpang."
Namanya tersebar dengan pantas.
Dia telah pun menjadi antara lanun paling terkenal di dunia
setelah baru beberapa bulan
meninggalkan Mary.
"Tapi tiada yang cedera,
dan kapal itu dibenarkan meneruskan perjalanan."
Mereka akan gantung kau.
Aku akan kembali.
Dia akan pulang untuk kita.
Kita akan bersama.
Kaya.
Kamu nampak?
Tapi bagi Bellamy, menjadi lanun bukanlah sekadar untuk emas.
Dia sememangnya terdorong oleh
aspek pemberontakan sosial lanun.
Anggap aku…
Robin Hood.
Bellamy terkenal kerana sangat adil dan munasabah
apabila dia menguruskan kapal yang ditawan.
Baiklah.
Aku perlu orang berkemahiran.
Dia sangat berbangga dapat
memberi anak kapal yang ditawannya
peluang untuk menyertainya.
Peluang untuk keluar daripada belenggu penindasan.
Tak macam kapal dagang dan peniaga tak guna yang kerah kamu semua
dan sebat kamu sesuka hati.
Kami…
akan bayar gaji lumayan.
Jika kamu tak suka keputusan aku,
kamu boleh undi kapten baru.
Betul.
Setiap orang boleh mengundi
dan harta rampasan dikongsi sama rata.
Apa gunanya kerja dan disebat macam anjing
untuk bagi wang kepada bedebah kaya
yang hanya bayar kamu sedikit.
Jika kamu mahu kehidupan lebih baik…
ini peluangnya.
Sambil Bellamy berkongsi hasil rampasan daripada pedagang British,
ramai anggota baru menyertainya.
Ada yang masih muda.
Salah seorang penumpangnya ialah budak lelaki bernama John King.
Keluarganya agak kaya dan dia bersama ibunya di atas kapal.
Awak "Black Sam" Bellamy, Robin Hood di lautan.
Curi daripada si kaya dan bagi kepada si miskin.
Dia merasakan lanun sangat mengujakan, menggoda, dan romantis
hingga dia merayu kepada ibunya untuk benarkan dia sertai lanun.
Jangan percaya semua yang kamu baca.
Mungkin kami merompak.
Mungkin kami membunuh.
Mungkin…
kami ikat budak kecil dan humban kepada jerung.
Saya tak peduli. Saya nak jadi lanun.
Kalau begitu, selamat datang, John King.
John King mungkin mendapati
impiannya tidak seperti yang disangka.
Kebanyakan waktunya ketika itu,
kehidupan lanun taklah mengujakan seperti yang dilihatnya waktu ditangkap.
Bellamy menjadi kaya dengan pantas.
Dia melakukannya dengan merompak hasil dagangan England
dengan koloni Amerikanya.
Gabenor Virginia, Alexander Spotswood,
menerima laporan yang sarang lanun semakin berkembang
dan melahirkan lebih ramai lanun,
dan lanun semakin menjejaskan kestabilan perniagaan dan perdagangan.
Spotswood merupakan gabenor koloni diraja
yang menghasilkan komoditi amat berharga.
Tembakau.
Dia bertanggungjawab melindungi armada tembakau tersebut.
Seluruh ekonomi Chesapeake Bay bergantung pada pengeluaran tembakau
dan penjualannya di England.
Perkara lebih buruk bakal berlaku.
Lanun-lanun ini akan menyasarkan perdagangan
yang buat Empayar British marah.
Perdagangan hamba.
Ancamannya sangat jelas.
Spotswood dan gabenor lain menghantar utusan penting
kepada ketua mereka di London…
untuk mendesak lebih lagi agar sesuatu dilakukan.
YANG BENAR, A. SPOTSWOOD
Bukan Bellamy saja anggota Flying Gang yang menempa nama.
Orang kata, jika Anne Bonny menyukai seseorang,
orang itu akan berjaya.
Anne dari awal ingin mencari kekayaan.
Dia sentiasa mencari pengembaraan dan peluang seterusnya.
Lelaki yang semakin menempa nama
ialah Edward Thatch…
cendekiawan lanun berbahasa Latin.
Pada zaman ketika celik huruf bukanlah sesuatu yang biasa,
Edward Thatch tahu membaca dan menulis.
Mana kau belajar itu?
Buku.
Kau pandai baca?
Banyak benda hebat yang ada dalam puisi Latin.
Dia mencatat jurnal, tak macam lanun lain.
Dia berpelajaran, celik huruf, suka berfikir,
dan faham kepentingan mencatat pemikirannya.
Siapa kau?
Pemuisi kecewa.
Lanun berbahaya.
Anak yatim kepada pemilik ladang.
Aku tiada apa-apa.
Aku bukan sesiapa.
Kerjaya Thatch boleh kata suram saja ketika itu.
Dia tidak dinaikkan pangkat.
Bellamy naik pangkat.
Bellamy jauh lebih muda daripadanya.
Thatch bertindak berhati-hati, sentiasa setia dengan mentornya, Hornigold.
Dia kini membantu membina semula
armada lanun Hornigold yang telah dibubarkan.
Ayuh, Benjamin. Kejar dia, Benjamin.
Dia suka berfikir, tajam pemerhatian, dan pakar strategi.
Dia tahu cara uruskan kapal. Cara uruskan orang.
Dia tahu apa dia buat.
Laju lagi! Cepat!
Dia jadikan dirinya amat penting bagi Hornigold
dalam masa singkat.
Isi meriam!
Lepaskan tembakan!
Walaupun tidak semua rompakan berjaya,
tidak lama selepas itu, Hornigold memenuhi janjinya kepada Thatch.
Perkenalkan, kapten baru kamu.
Mereka milik kau.
Masa berucap.
Tuan-tuan!
Sampah masyarakat!
Bedebah sekalian!
Di luar sana ada selautan harta menanti untuk diambil.
Kita akan jadi kaya-raya yang tak terhingga.
Bagi Thatch, ini kali pertama dia mengetuai.
Ia merupakan permulaan buat
legenda lanun baru,
dan berita buruk buat pedagang hamba Inggeris.
Jadi, apa rancangannya?
Ambil apa yang boleh.
Jangan ada pertumpahan darah dan kematian,
dan kita cari kapal lebih besar.
Dia ketua dan kapten yang dihormati.
Dia lanun yang tidak tahu takut,
namun seperti Bellamy, dia tidak pernah membunuh sesiapa.
Memang ada kekejaman yang berlaku.
Tapi ada tindakan kemanusiaan lain
yang di luar kebiasaan kehidupan lanun, dan itu menarik.
Tak sangka kau suka muzik, Caesar.
Banyak benda kau tak tahu tentang aku.
Black Caesar antara individu yang mempunyai
kisah-kisah hebat mengenai dirinya.
Antara kisah terkenalnya ialah dia dulu putera Afrika
sebelum dia ditangkap dan dijual sebagai hamba.
Masalahnya, kita langsung
tak tahu apa-apa tentang dia
sebelum dia muncul di kapal Thatch.
Perdagangan hamba ialah perniagaan kotor yang memacu perdagangan British.
Perdagangan hamba
melibatkan pengambilan hamba di Afrika,
membawa mereka merentas Caribbean
kemudian ke koloni Amerika
dan menukarnya di sana
dengan barangan dari rantau tersebut
kemudian membawanya pulang ke England dalam perdagangan tiga hala.
Bayangkan…
manusia yang dirampas
daripada keluarga dan kediaman mereka…
diheret dengan kejam merentas dunia,
digunakan sebagai mata wang manusia.
Semuanya untuk ketagihan Barat yang makin teruk.
Ada satu sebab hamba
begitu penting kepada koloni pada kurun ke-18.
Gula.
Gula yang dulunya satu kemewahan, kini menjadi keperluan
kepada diet dan cita rasa orang Eropah.
Setiap negara Eropah mempunyai
koloni luar negara yang hasilkan gula.
Ia dihasilkan di Brazil. Di Jamaica.
Ia dihasilkan di St. Domingue, yang kemudian jadi Haiti.
Tapi hamba bukanlah sekadar mata wang.
Setelah ditukar dengan gula,
mereka dikerah untuk menghasilkannya lagi.
Kerjanya amat berat dan telah banyak mengorbankan nyawa.
Hamba-hamba ini juga tidak dibenarkan
untuk buat benda lain selain bekerja dari subuh hingga senja.
Dari perspektif lanun, mereka berdepan sesuatu
yang mereka tak pernah lihat.
Manusia dikumpulkan di dalam ruang yang sempit…
yang sudah berbulan-bulan di laut.
Mereka saling dirantai di bawah dek. Ratusan orang, melebihi muatan.
Duduk tegak pun tak boleh.
Mereka bergelumang dengan najis, air kencing, muntah.
Ini menyebabkan penyakit, terutamanya disenteri.
disebabkan air tercemar.
Seorang daripada lima hamba biasanya mati
dalam perjalanan merentasi Laluan Tengah.
Perdagangan hamba bernilai berbilion paun setiap tahun
kepada para pembiaya di London.
Malangnya buat mereka,
kapal mereka terpaksa melalui perairan lanun di Caribbean.
Tiada laluan alternatif. Mereka tak dapat elak lanun.
Jadi, setiap kapal yang belayar berdepan risiko diserang lanun.
Tiba-tiba, aliran kitaran mereka terganggu.
Sudah terlalu bahaya
untuk banyak kapal belayar sepanjang laluan perdagangan utama,
terutamanya di laluan yang bersebelahan dengan Bahamas dan sarang lanun.
Apabila lanun mula menyasarkan kapal hamba,
keuntungan pedagang…
terjejas teruk.
Semakin berani para lanun,
semakin besar kapal bersenjata yang diperlukan pedagang Inggeris
untuk melindungi perdagangan hamba mereka.
Kapal hamba memerlukan ciri-ciri tertentu.
Ia perlu besar,
supaya boleh memuatkan jumlah hamba yang ramai.
Ia perlu pantas, kerana lebih lama ia di laut merentas lautan Atlantik,
lebih ramai hamba mungkin mati semasa pelayaran.
Paling penting, ia perlu dilengkapi senjata,
agar boleh mempertahankan diri daripada serangan lanun dan lain-lain.
Di ibu kota Empayar British,
pedagang hamba terkemuka, Humphry Morice
sedang mengagumi senjata terbarunya.
Cantik, bukan?
Kapal Whydah akan jadi antara kapal terpantas di laut.
Humphry Morice merupakan anggota parlimen.
Dia juga antara gabenor Bank of England yang terawal.
Jadi, dia seorang yang sangat penting dalam masyarakat British.
Dia juga seorang pedagang,
dan dia mengarahkan pembinaan Whydah, kapal hamba.
Kapal Whydah dibina khas untuk membawa hamba.
Ia pantas dan boleh dilengkapi hingga 28 meriam.
Kelajuan lapan knot apabila layar dibuka.
Ia boleh membawa hingga 500 hamba di dalam tiga dek.
Memang hebat, dan pelaburannya juga besar, betul tak?
Harga kapal ini 20,000 paun.
Tapi hamba yang dilelong boleh capai sepuluh kali ganda jumlah itu.
Keuntungan yang banyak.
Kita hanya boleh dapat untung jika Kapten Prince pulang dengan kapal kau.
Ini satu penghormatan.
Ini laporan terkini yang dihantar dari Jamaica.
Lanun-lanun makin berani.
Nampaknya mereka menjadikan kapal hamba sebagai sasaran.
Whydah ialah antara sistem senjata paling maju
dan bahaya yang ada ketika itu
dan sememangnya sebuah kapal yang mahu ditawan oleh lanun.
Tak mungkin sekumpulan lanun
boleh tawan Whydah.
Di Caribbean,
Bellamy dan Williams telah menawan sasaran terbesar mereka.
Sebuah kapal bernama Sultana, yang kaptennya sakit tenat.
Kau nampak tak sihat.
Kami akan bawa kau pergi dari sini,
dan anak kapal kau takkan apa-apa.
Berambus dari kapal aku, bedebah.
Kau tak tahu berterima kasihkah?
Kau akan kena nanti.
Tentera Laut Diraja sedang buru kau.
Tunggu masa saja.
Mungkin kita patut bersembunyi seketika.
Atau mungkin…
dengan kapal ini…
tiada siapa akan cari masalah dengan kita.
Penawanan Sultana oleh Bellamy…
membolehkan dia naik ke tahap seterusnya.
Ia sememangnya meningkatkan keupayaannya sebagai lanun.
Meningkatkan persenjataannya dengan ketara
dan menaikkan martabatnya.
Tapi Tentera Laut British sedang memburu Bellamy berdekatan St. Croix.
HMS Scarborough telah menerima maklumat
yang Sam Bellamy mungkin ada di kawasan itu.
Jadi, ia dikerah untuk meronda dan memburu Bellamy.
Yakin yang lanun ada di hadapan mereka, tentera laut menyerang.
Pihak British pun beredar,
yakin mereka telah lakukan kerosakan secukupnya,
untuk memaksa lanun itu berlabuh.
Tapi lewat petang itu,
Bellamy memang tiba di St. Croix…
dan melihat kemusnahannya.
Kau Martel?
Apa berlaku?
Bedebah Inggeris hancurkan armada kami.
Tentera laut telah kerjakan orang-orang Martel.
Mereka tak main-main lagi.
- Kau rasa mereka cari kita? - Aku rasa begitu.
Sebelum mereka diserang,
geng Martel telah menawan sebuah kapal dipenuhi hamba.
Ada 40 orang sekarang, tapi Martel kata ada 60 lagi dirantai di dalam kapal
sebelum Scarborough karamkan kapalnya.
Apa kita nak buat dengan mereka?
Kita guna mereka.
Untuk sesetengah hamba Afrika,
ia membuka pelbagai kemungkinan.
Kemungkinan untuk bergerak bebas
malah mengembara dalam dunia lanun.
Menyertai lanun bukan sesuatu yang bagus,
tapi ia jauh lebih baik daripada jadi hamba.
Itu merupakan peralihan yang munasabah.
Tindakan membebaskan orang Afrika yang berkemampuan
bukan saja dalam pelayaran, tapi dalam menawan kapal dagang British.
Ia memang menakutkan.
Ia boleh memusnahkan keseluruhan ekonomi.
"Black Sam" Bellamy terus menjadi ketakutan Empayar British.
Di Cape Cod pula,
kekasihnya, Mary Hallet, sedang bergelut
membesarkan anak mereka sendirian.
Hai, sayang.
Sayang?
Jangan begini, sayang.
Sayang?
Bayinya tak selamat.
Pada waktu itu, perkara lebih teruk
daripada melahirkan anak luar nikah
ialah kematiannya.
Tidak!
Dia disyaki membunuh anaknya sendiri.
Aku tak bunuh dia.
Mary Hallet, kamu ditahan.
Aku tak bunuh dia.
- Ikut saya. - Aku tak bunuh dia.
Black Sam tidak tahu situasi Mary.
Tapi peluang muncul di Caribbean…
dalam bentuk kapal dagang hamba yang besar.
Kapal Whydah tiba di Port Royal
dan berjaya menjual kargo hambanya.
Apabila mereka meninggalkan Port Royal dan memulakan perjalanan pulang ke London,
kapal mereka dipenuhi harta bernilai.
Di antara Hispaniola dan Cuba…
peninjau Whydah ternampak kapal di ufuk.
Kapten Lawrence Prince pada mulanya ingat ia detasemen Tentera Laut Diraja.
Tak guna.
Tak lama selepas itu, dia sedar
dia sedang dikejar lanun.
Bendera hitam yang dikibarkan buat mereka tahu apa yang akan berlaku.
Semasa Bellamy dan Williams mendekati Whydah,
mereka tahu mereka bakal bertempur.
Kapal itu dilengkapi meriam.
Dua puluh meriam atau lebih.
Banyak kita boleh buat dengan kapal itu.
Kapal Whydah memecut ke lautan terbuka.
Tapi Bellamy enggan mengalah.
Kejar-mengejar itu berlanjutan selama tiga hari sejauh lebih 480 km
sebelum Bellamy dan anak kapalnya memasuki jarak tembakan meriam.
Tiga kapal lawan satu.
Tapi kapal besar itu boleh karamkan kita dulu.
Mungkin.
Tapi…
Kita ada senjata…
yang akan buat mereka ketakutan.
Selesai.
Apabila kapal Bellamy berada di sebelah Whydah,
anak kapal hamba itu berdepan mimpi ngeri.
Biar betul.
Bellamy menggunakan taktik psikologi.
Mungkin ada lebih kurang 20 orang Afrika, bersenjata dan tidak dirantai.
Bagi seseorang yang baru membawa hamba
merentas Atlantik…
ia sesuatu yang menakutkan.
Bayangkan dendam yang disimpan oleh mereka
terhadap kapten kapal hamba.
Hamba yang dirantai tidak ditakuti oleh Kapten Prince.
Tapi hamba dengan pedang pendek…
Letak senjata dan turunkan layar!
Ia sememangnya perang psikologi yang hebat.
Apabila lanun menawan kapal dagang, biasanya mereka temui gula, tembakau,
barang-barang yang ada nilai, tapi tak begitu menarik,
dan tak begitu berharga melainkan ia dijual.
Apabila mereka menawan Whydah, mereka mendapati ia dipenuhi
dengan emas.
Jumlahnya amat banyak.
Inilah yang menjadi impian setiap lanun.
Biar betul.
Kita boleh bersara.
Hampir cukup.
Dengan kuasa sebegini, kita boleh tawan apa saja.
Penawanan Whydah menaikkan nama Bellamy.
Dia tawan kapal laksamana yang besar.
Ini detik yang, bukan saja Bellamy, malah mana-mana lanun mahukan.
Apabila berita itu sampai ke London, semuanya jadi huru-hara.
Lanun celaka! Lanun…
Bakal Gabenor Bank of England, Humphry Morice…
Tuan-tuan.
…sudah tidak tahan lagi.
Tuan-tuan, kita semua terkesan.
Kita semua kalah dengan lanun bedebah ini,
para pengkhianat
yang berani merompak kapal kita…
merampas barangan kita…
dan menculik orang-orang Kristian.
Kapal aku, Whydah, telah dirampas.
Sekarang, pihak insurans pula kata
premium aku untuk
pelayaran membawa hamba yang seterusnya
akan dinaikkan.
Orang yang tak kehilangan kapal kepada lanun pun
merasai kesan daripada lanun.
Ancaman lanun menyebabkan pedagang takut hendak belayar.
Ini bermakna, perdagangan bukan saja terjejas,
malah terhenti.
Lanun menjadi ancaman yang mampu memusnahkan empayar,
bukan lagi masalah kecil.
Wujud bahaya yang nyata
bahawa perniagaan hamba boleh jadi tidak menguntungkan…
dan boleh…
berakhir.
Melainkan sesuatu dilakukan.
Sebab itu aku telah jemput seseorang yang kamu semua kenal.
Seorang privatir.
Seorang lelaki yang mengabdikan dirinya
untuk memburu lanun.
Seorang patriot.
Dengan itu…
musuh para lanun pun muncul.
Tuan-tuan…
Kapten Woodes Rogers.
Seseorang yang ingin lakukan satu perkara saja kepada lanun…
iaitu membalas dendam.
Terjemahan sari kata oleh Syahmi Sapperi